***OBRAZLOŽENJE FINANCIJSKOG PLANA ZA 2023. GODINU***

*OSNOVNA ŠKOLA MARINA GETALDIĆA*

Opći dio proračuna kojeg čini: A - Račun prihoda i rashoda B - Račun financiranja u kojem se iskazuju primici od financijske imovine i primljeni kredit i zajmovi, te izdaci za financijsku imovinu i za otplatu zajmova i kredita. C – Preneseni višak ili preneseni manjak

Posebni dio proračuna, sastoji se od plana rashoda i izdataka proračunskog korisnika raspoređenih u programe koji se sastoje od aktivnosti, tekućih i kapitalnih projekata za naredne tri proračunske godine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sažetak djelokruga rada:** | Osnovna škola Marina Getaldića je ustanova koja pruža osnovnoškolsko obrazovanje učenicima od 1.-8. razreda. Nastava je organizirana u dvije smjene (jutarnja i popodnevna) od 5. do 8. razreda kroz petodnevni radni tjedan. Nastava u školskoj zgradi Centar je uvijek u jutarnjoj smjeni. Nastava se odvija u oblicima: redovna, izborna, dodatna i dopunska, a izvodi se prema nastavnom planu i programu koje je donijelo Ministarstvo znanosti, obrazovanja i športa, prema Godišnjem planu i programu te školskom kurikulumu za školsku godinu 2022./2023.  U školskoj 2022./2023. u OŠ Marina Getaldića upisano je 307 učenika.

|  |  |  |
| --- | --- | --- |
| Školska godina  | Broj učenika  | Razrednih odjela |
| 2021./2022. | 305 | 16 |
| 2022./2023 | 307 | 16 |

U ovoj školskoj godini školu pohađa 307 učenika raspoređenih u 16 razredna odjela matične , u dvije školske zgrade i to u školskoj zgradi Centar od 1.-4. razreda, i u školskoj zgradi Ploče od 5.- 8.razreda. U prvoj polovici 2023. godine planirano je preseljenje u novu školu zgradu koja je u izgradnji ( učenici 1.-3. razreda), dok bi ostatka učenika (4.-8. razreda) pohađalo nastavu u već postojećoj zgradi Centar. Školsku zgradu na Pločama dijelimo s Gimnazijom Dubrovnik. U Školskoj zgradi Centar organizirana je nastava produženog boravka u dvije grupe, 1. i 2. razreda i to u grupi 1. razreda 12 učenika, a u grupi 2. razreda 25 učenika.  |

|  |  |
| --- | --- |
|  |  U školi su zaposlen 43 radnika. 1. U redovitom programu radnika:
* 10 učitelja razredne nastave,
* 21 učitelj predmetne i izborne nastave,
* 1 ravnatelj
* 4 stručnih suradnika,
* 8 ostalih radnika

 2. U programima iznad minimalnog standarda 7 radnika: * 2 učitelja razredne nastave u Produženom boravku,
* 1 socijalni pedagog
* 4 pomoćnika u nastavi za djecu s teškoćama u razvoju
 |
| **Osnovna** **zadaća:** | Kvalitetno obrazovanje i odgoj učenika koje se ostvaruje kroz: -stalno stručno usavršavanje nastavnog kadra; te podizanje nastavnog standarda na višu razinu; -poticanje učenika na izražavanje kreativnosti, razvijanje talenata i sposobnosti kroz uključivanje u izvannastavne aktivnosti, te-druge aktivnosti u projektima, priredbama i manifestacijama; -poticanje za sudjelovanje na sportskim aktivnostima, uključivanje kroz natjecanja na školskoj razini u Školskom sportskomklubu i šire; -organiziranje zajedničkih aktivnosti učenika , roditelja i učenika tijekom izvannastavnih aktivnosti, na organizacijiupoznavanja kulturne i duhovne baštine; -poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, skupinama i pojedincima.   |
| **Zakonska****osnova:** | Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17, i 68/18., 98/19., 64/20.) Državni pedagoški standard osnovnoškolskog odgoja i obrazovanja ( NN br 63/08 i 90/10.), Zakon o ustanovama ( NN br. 76/93., 29/97., 47/99., 35/08., 127/19) Statut osnovne škole Marina Getaldića Dubrovnik, Zakon o proračunu ( NN br. 144/21 ). |
|  | Pravilnik o proračunskim klasifikacijama( NN br. 26/10. i 120/13.), Pravilnik o proračunskom računovodstvu i računskom planu ( NN br. 124/14., 115/15., 87/16. i 3/18., 108/20), Uputama za izradu proračuna jedinica lokalne i područne (regionalne) samouprave za 2021.-2023. najavljuju se promjene u poreznim propisima za koje je predviđeno da stupaju na snagu 1. siječnja 2021. godine, a utječu na izradu financijskih planova proračunskih korisnika, pri čemu se pri izradi ovog plana najviše mislilo na najavu promjene Zakona o obveznim doprinosima. Upute za izradu proračuna Grada Dubrovnika i Financijskih planova proračunskih korisnika Grada Dubrovnika za razdoblje 2023. - 2025. Godišnji plan i program rada škole za školsku godinu 2022./2023.Kurikulum škole za školsku godinu 2022./2023. Zakon o radu (NN br .93/14. i 127/17., 98/19), Zakon o plaćama u javnim službama ( NN br. 27/01., NN br. 39/09. ) Uredba o nazivima radnih mjesta i koeficijentima složenost poslova u javnim službama (NN br 25/13. do 57/18., 119/19) Temeljni kolektivni ugovor za službenike i namještenike u javnim službama ( NN br. 128/17. i 47/18.), Kolektivni ugovor za zaposlenike u osnovnoškolskim ustanovama ( NN br. 51/18.) Zakon o javnoj nabavi (Nar.nov.120/16.) Obavijest o odobrenim sredstvima (limiti) u proračunu Grada Dubrovnika, Upravni odjel za obrazovanje, šport, socijalnu skrb i civilno društvo od 07. listopada 2022. godine.   |
| **Usklađenost****ciljeva,****strategije i****programa s dokumentima dugoročnog razvoja:** | Školske ustanove donose godišnje operativne planove (godišnji izvedbeni odgojno – obrazovni plan i program rada za školsku godinu 2022./2023 i školski Kurikulum) prema planu i programu koje je donijelo Ministarstvo znanosti, obrazovanja i športa. Strateške planove donosi Ministarstvo znanosti, obrazovanja i Grad Dubrovnik, osnivač škole. Vertikala usklađivanja ciljeva i programa MZOS-, jedinice lokalne (regionalne ) samouprave – školske ustanove nije dana u uputama, zato se u obrazloženju financijskog plana detaljnije ne obrazlaže ovaj dio. Nastavni planovi se odnose za nastavnu godinu a ne za fiskalnu. Uzrok mnogim odstupanjima u izvršenju financijskog plana, odnosno pomak određenih aktivnosti iz jednog u drugo polugodište školske godine uzrokuje izmjene i dopune financijskog plana za dvije fiskalne godine.  |

|  |  |
| --- | --- |
| **GLAVNI****PROGRAM:** | **Decentralizirane funkcije – Minimalni financijski standard**  |
| **Aktivnost:** | **Redovni program odgoja i obrazovanja**  |
| **Opći cilj:** | Postizanje i održavanje standarda u školi sukladno pedagoškim standardima . Osiguranje uvjeta za intelektualni, tjelesni, estetski, društveni, moralni i duhovni razvoj djeteta, u skladu s njegovim sposobnostima i sklonostima, prema načelu jednakosti obrazovnih šansi za sve učenike.  |
| **Posebni cilj:** | Racionalnim korištenjem sredstava (uštedama) poboljšati materijalni standard obrazovanja jačanjem partnerstva svih odgojno obrazovnih čimbenika na lokalnoj, regionalnoj i nacionalnoj razini.  |
| **Zakonska osnova:** | Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva. Upute Ministarstva financija, Smjernice gradonačelnika, obvezuju nas da se kod planiranja rashoda koji se financiraju prema minimalnim standardima pridržavamo kretanja indeksa rasta rashoda koji se financiraju prema minimalnim standardima za proračunske korisnike u sklopu funkcija koje se decentraliziraju u razdoblju 2023. -2025.   |
|   |   | Predviđeni indeks  2021./2022.  |  **P** Indeks 2022./2023.  | **R O J E K** Indeks 2023./2024.  | **C I J A** Indeks 2024./2025.  |  |
| Rashodi za zaposlene  | 100,00  | 100,00  | 100,00  | 100,00  |
| Materijalni rashodi  | 100,00  | 100,00  | 100,00  | 100,00  |
| Rashodi za nabavu imovine  | 100,00  | 100,00  | 100,00  | 100,00  |
|  |  |  |  |  |

|  |  |  |
| --- | --- | --- |
| **AKTIVNOST:**  | **Tekući rashodi**  |  **64 238, 00** € |
| **Opis:** | Kroz ovu aktivnost podmiruju se opći i rashodi za tekuće i investicijsko održavanje škole. **Opći rashodi**: dnevnice, smještaj i troškovi prijevoza na službena putovanja, stručna usavršavanja prema programu MZO, pedagošku dokumentaciju, uredski i materijal za nastavu, pedagoška i druga obvezna periodika, seminari, stručna literatura i časopisi prema uputi MZO, nabava pribora za izvođenje nastavnih planova i programa, nabava sitnog inventara i sredstava zaštite na radu, zakupnine prostora i opreme za realizaciju nastave, materijal i usluge za tekuće održavanje zgrada, opreme i sredstava rada, ostali materijal, , sredstva za zaštitu na radu, materijala za održavanje i čišćenje zgrada, energenti, komunalne usluge i naknade, telefonske i ostale usluge za komunikaciju i prijevoz, povećani troškovi za održavanje računalne opreme, intelektualne usluge, ugovori o djelu, zdravstveni pregledi zaposlenika, osiguranje imovine, rashodi za redovite propisane kontrole instalacija i postrojenja čije ne otklanjanje ugrožava sigurnost učenika i zaposlenika, otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), reprezentacija, bankarske usluge i zatezne kamate, ostali tekući troškovi, usluge i financijski rashodi koji su nužni za ostvarivanje nastavnog plana i programa škole.  |
|  | **Rashodi za tekuće i investicijsko održavanje**: troškovi tekućeg i investicijskog održavanja postrojenja i opreme, troškovi tekućeg i investicijskog održavanja građevinskih objekata Kontinuirano održavanje školskog prostora. U 2023. godini planiraju se redovita održavanja instalacija centralnog grijanja i elektroinstalacija, i sve ostale usluge tekućeg i investicijskog održavanja zgrada i opreme nužne za održavanje minimalnog pedagoškog standarda. U 2023. sredstva su procijenjena u iznosu 64 238 € (484.000,00 kn) a za 2024. i 2025.g. planiraju se u istom iznosu (307 uč. x 800,00 kn = 244.000,00 + 16 raz.odj x 5.500 kn=88.000,00 + 2 lokacije 20.000,00 kn + za rad u dvije smjene 20.000 + 3.000 m² unutarnjih površina zgrada x 30,00 kn = 90.000,00 kn)+kriterij 2 zgrade x 10.000= 20.000,00 kn. – Izračun je napravljen temeljem Odluke o kriterijima i mjerilima te načinu financiranja decentraliziranih funkcija osnovnog školstva Grada Dubrovnika .  |
| **Pokazatelj uspješnosti:** | Kontinuirano i redovito podmirivanje tekućih rashoda škole sukladno Odluci o kriterijima i mjerilima za osiguravanje minimalnog financijskog standarda javnih potreba u osnovnom školstvu na području Grada Dubrovnika. Kontinuirano tekuće održavanje opreme i školskih zgrada je na razini standarda javnih potreba u osnovnom školstvu.  |
| **Izvještaj o postignutim ciljevima iz prethodne godine:** | Na početku 2021./2022.šk.g. bilo je 305 učenika. Sva financijska i materijalna sredstva za 2021. godinu u iznosu od 482.000,00 kn, utrošena su sukladno Odlukama Školskog odbora i Financijskog plana Osnovne škole Marina Getaldića Dubrovnik za 2021. godinu .  U 2021. godini utrošeno je 490.000,00 kn (16.000,00 za službena putovanja i stručna osposobljavanja, 256.500,00 kn za rashode materijala i energenata, 191.000,00 kn za usluge, 22.400,00 kn za ostale nespomenute rashode i 3.800,00 kn za bankarske i usluge platnog prometa.  |

|  |  |  |
| --- | --- | --- |
| **AKTIVNOST:**  | **Izdaci za zaposlene**  |  **755.400,00 €**  |
| **Opis:** | Izdatke za zaposlene financira Država kroz resorno ministarstvo u čijoj je ovlasti cijelo područje radnih odnosa i plaća zaposlenika u školstvu. Obračun i isplata plaća i materijalnih prava zaposlenika vrše se kroz Centralni obračun plaća (COP).  Nastavno osoblje obavlja odgojno obrazovne poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnosti u skladu s potrebama i interesima učenika te promicanje stručno-pedagoškog rada škole i ostalih stručno pedagoških poslova u skladu sa zakonom, provedbenim propisima, godišnjim planom i programom rada škole i školskim kurikulumom u 40-satnom radnom tjednu, o čemu im se izdaje rješenje o tjednom i godišnjem zaduženju. Tjedne radne obveze učitelja i stručnih suradnika propisuje ministar Pravilnikom. Povećanje ili smanjenje izdataka za zaposlene ovisit će o politici Vlade i dogovoru Vlade i sindikata oko reguliranja prava zaposlenih u kolektivnim ugovorima, te ih je moguće planirati okvirno, prema podacima iz tekuće godine. Nenastavno osoblje prema Pravilnik o djelokrugu rada tajnika te administrativno tehničkim i pomoćnim poslovima koji se obavljaju u osnovnoškolskoj ustanovi (N.N.br. 40/14.) obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja pedagoške dokumentacije i evidenciju te ostale evidencije, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge pomoćne poslove u skladu sa zakonskim propisima, podzakonskim i provedbenim propisima te godišnjim planom i programom rada Škole. Djelokrug rada, popis poslova, broj izvršitelja te količinu radnog vremena na tim poslovima propisuje ministar.  |
| **Pokazatelj uspješnosti:** | U 2021. godini izdaci za zaposlene su iznosili 714 872,00, procjena za 2023., 2024. i 2025. godinu masa izdataka za zaposlene je planirana u nešto većem iznosu zbog najave povećanja osnovice te povećanja rashoda za prijevoz zaposlenika.   |
| **Izvještaj o postignutim ciljevima iz prethodne godine:** | Masa izdataka za plaće i ostale rashode za zaposlene se povećavala 6% u odnosu na prethodnu godinu, ostali izdaci za zaposlene su se isplaćivali prema dosegnutim pravima iz kolektivnih ugovora, a isplate se vrše redovito mjesečno bez kašnjenja.  |

|  |  |
| --- | --- |
| **PROGRAM:** | **Decentralizirane funkcije iznad minimalnog financijskog standarda 162.208,00 €** |
| **Opći cilj:** | Poboljšanje standarda u osnovnom školstvu iznad minimalnog a sukladno pedagoškim standardima.  |
| **Posebni cilj:** | Omogućiti učenicima razvijanje različitih sposobnosti i zanimanja za određena područja i specijalnosti uz mentorstvo naših profesora izvan redovne nastave kroz Projekte: Produženi boravak, Stručno-razvojne službe, pomoćnik u nastavi za djecu s teškoćama, Sufinanciranje učenička natjecanja, shema školskog voća.  |
| **Zakonska osnova:** | Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17, i 68/18., 64/20). Upute za izradu proračuna Grada Dubrovnika i Financijskih planova proračunskih korisnika Grada Dubrovnika za razdoblje 2023., 2024. i 2025. od 27. rujna 2022. godine.( Klasa 400-06/22-02/01; Ur.broj 2117/01-07-22-01). Godišnji plan i program rada škole za školsku godinu 2022./2023. Kurikulum škole za školsku godinu 2022./2023. Obavijest o odobrenim sredstvima ( limiti ) u proračunu Grada Dubrovnika, Upravni odjel za obrazovanje, šport, socijalnu skrb i civilno društvo, od 07. listopada 2022. godine.   |

|  |  |  |
| --- | --- | --- |
| **Projekt:** | **Produženi boravak**  |  **57 070,00** € |
| **Opis:** | Produženi boravak provodi se kao sustavni program brige za djecu nižih razreda (1. i 2. raz.), koji uključuje organizirani boravak u školi izvan nastave, dodatni odgojno-obrazovni rad i prehranu. Ovim programom obuhvaćene su 2 skupine: (37 djece) u školskoj zgradi Centar. U produženom boravku ukupno radi dvoje djelatnika Prehrana se osigurava cateringom. Utvrđivanje nutricionistički zahtjeva , uvjeta i načina organiziranja prehrane u nadležnosti su osnivača, higijensko-sanitarne uvjete nadzire sanitarna inspekcija ureda državne uprave u županiji, a učenicima je osigurano 30 minuta za objed. Organizaciju i način financiranja Programa produženog boravka u osnovnim školama Grada Dubrovnika, Grad Dubrovnik utvrdio je Pravilnikom o organizaciji Programa produženog boravka u osnovnim školama grada Dubrovnika kojeg je donijelo Gradsko vijeće Grada Dubrovnika ( Sl. gl. Br: 14/17. i 23/18. ). U šk.god. 2022./2023. usluge produženog boravka koristit će 37 učenika. Za provedbu projekta osigurana su sredstva u gradskom proračunu u iznosu od 18.000,00 € i sufinanciranja roditelja u iznosu od 18.000, 00 €. Iznos od 39.070,00 € odnosi se na rashode za zaposlene.  |
| **Pokazatelj uspješnosti:** | Plan i program projekta u cijelosti je ispunjen za prošlu školsku godinu i stalno se povećava interes učenika roditelja za ovaj program. |
| **Zakonska osnova:** | Pravilnik o organizaciji programa produženog boravka u osnovnim školama Grada Dubrovnika od 30. lipnja 2017.g. (Klasa: 602-01/17-02/10, Urbroj: 2117/01-09-17-3) i Izmjene i dopune Pravilnika o organizaciji programa produženog boravka u osnovnim školama Grada Dubrovnika od 09. studenog 2018.g. (Klasa: 602-01/18-02/04, Urbroj: 2117/01-09-18-02). |



|  |  |  |
| --- | --- | --- |
| **Projekt:** | **Stručno-razvojne službe**  |  **22.563,00 €** |
| **Opis:** | Podizanje kvalitete života i školovanja učenika s posebnim odgojno-obrazovnim potrebama u sustavu redovitog osnovnog školovanja, te pomoć i podrška djeci u razvoju pozitivnih modela ponašanja putem razvoja socijalnih i komunikacijskih vještina. Projekt izvodi jedan socijalni pedagog na puno radno vrijeme. Ukupan iznos sredstava osigurat će Proračun Grada Dubrovnika iz svojih izvornih prihoda.   |
| **Pokazatelj uspješnosti:** | Redovito se odvijao planirani rad s učenicima, roditeljima i nastavnicima. Socijalni pedagog: Stručni suradnik socijalni pedagog svakodnevno sudjeluje u neposrednom radu sa učenicima, bilo u individualnom radu ili grupnom, surađuje sa roditeljima i učiteljima. Provodi socijalno-pedagoške radionice sa učenicima od 1. do 8. razreda s ciljem učenja socijalnih vještina koje bi im omogućile lakše prevladavanje problema u ponašanju. Također vodi postupak pedagoške opservacije. Budući da sudjeluje u radu Povjerenstva za utvrđivanje psihofizičkog stanja djeteta, pospješuje otkrivanje, preveniranje i/ili sankcioniranje problema u ponašanju i u učenju.   |
| **Izvještaj o postignutim ciljevima iz prethodne godine:** | Program rada za prošlu školsku godinu realiziran je u potpunosti kroz direktan rad s učenicima , grupni rad s učenicima, suradnja i susreti s roditeljima, rad s učiteljima.  |



|  |  |  |
| --- | --- | --- |
| **Projekt:** | **Pomoćnik u nastavi za djecu s teškoćama**  |  **41.790,00 €** |
| **Opis:** | Asistent u nastavi, oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja. Asistent u nastavi direktno radi u nastavi i predstavlja podršku: * učeniku s posebnim potrebama (za uključivanje u razred, savladavanje socijalno-psiholoških prepreka)
* učitelju i drugim stručnjacima (kreiranje ciljeva, zajednička izrada individualnog plana rada s učenikom, realizacija planiranog s učiteljima i drugim stručnjacima direktnim radom s učenikom, povratna informacija...)
* kurikulumu ( u skladu sa sposobnostima učenika)
* školi (rad u timu, sudjelovanje u životu škole, poznavanje pravila u školi) Svaki asistent prolazi edukaciju organiziranu od strane stručnog tima Udruge «IDEM» (kasnije Centra za edukacijsku inkluziju) i to:
* uvodni seminar (najmanje 5 sati)
* učenje iz literature
* sudjeluje na edukacijama koje provodi MST u školi
* učenje putem praćenja zajedničkog rada učitelja, koordinatora i drugih stručnjaka škole
* skupna supervizija

Asistent u nastavi direktno radi s učenikom po 4 sata dnevno, 5 dana u tjednu (ukupno 20 sati tjedno) u razrednoj nastavi te 5 sati dnevno, 5 dana u tjednu (ukupno 25 sati) u predmetnoj nastavi. Troškove provedbe projekta (financiranje rada asistenta) pokrivena su dijelom iz sredstava EU dijelom od Osnivača. |
| **Zakonska osnova:** | Sporazum o partnerstvu u provedbi operacije Pomoćnici u nastavi u osnovnim školama Grada Dubrovnika, Operativni program učinkoviti ljudski potencijali 2014. – 2020.g. |
| **Pokazatelj uspješnosti:** | Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, kvalitetniji oblik podrške učenicima s teškoćama u razvoju pri integraciji u redovni sustav obrazovanja. Pomoćnik (asistent) u nastavi tijekom nastavnog procesa pruža potporu učeniku s TUR, profesoru i razrednom odjelu u cjelini.   |
| **Izvještaj o postignutim ciljevima iz prethodne godine:** | Postignuća: podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, kvalitetniji oblik podrške učenicima s teškoćama u razvoju pri integraciji u redovni sustav obrazovanja, pomoćnik (asistent) u nastavi tijekom nastavnog procesa pruža potporu učeniku s TUR, profesoru i razrednom odjelu u cjelini.   |



|  |  |  |
| --- | --- | --- |
| **Aktivnost:** | **Shema školskog voća**  |  **1.725,00 €** |
| **Opis:** |   Republika Hrvatska od 2013. godine po principima Europske unije provodi Školsku shemu kao mjeru namijenjenu učenicima osnovnih i srednjih škola u svrhu: * promoviranja zdrave prehrambene navike s ciljem povećanja udjela voća i povrća, mlijeka i mliječnih proizvoda u svakodnevnoj prehrani kako bi se spriječila debljina i bolesti uzrokovane neadekvatnom prehranom u dječjoj dobi,
* oblikovanja prehrambenih navika djece i ograničenja unosa hrane s visokim sadržajem masti, šećera i soli,
* omogućavanja školskoj djeci dodatnog obroka svježeg voća ili povrća, mlijeka ili mliječnih proizvoda. Školska shema u školskoj godini 2022/2023 se provodi jednako na području čitave Republike Hrvatske od l. rujna 2019. do 15. lipnja 2020. godine sukladno Pravilniku o Školskoj shemi voća i povrća te mlijeka i mliječnih proizvoda (Narodne novine broj 69/2018).

Interes za iskazivanje sudjelovanja u Shemi iskazuje osnivač školske ustanove, te odobrena sredstva raspodjeljuje po školskim ustanovama prema broju učenika upisanih u e-maticu MZO-a z školsku godinu, a potom sklapa ugovor sa školskom ustanovom kojoj je osnivač.  U okviru Školske sheme voće, u našoj ustanovi učenicima se nudi zaseban obrok voća neovisno od obroka u okviru školske prehrane, kontinuirano kroz cijelu školsku godinu jedan put tjedno. Sredstva za ovu namjenu osigurava Grad Dubrovnik, putem EU fondova.   |
| **Pokazatelj uspješnosti:** | Redovita isporuka voća, podjela učenicima istog dana, briga učitelja, nastavnika i ostalog osoblja oko provedbe programa Školske sheme.  |
| **Izvještaj o postignutim ciljevima iz prethodne godine:** | OŠ Marin Getaldić Dubrovnik je i prethodnu školsku godinu sudjelovala u provođenju školske sheme ( po ranijem pravilniku ) gdje je škola izravno iskazala interes Ministarstvu poljoprivrede-Agenciji za plaćanja u poljoprivredi, ribarstvu i ruralnom razvoju je redovito kvartalno primala potporu za sudjelovanje.    |
| **Zakonska osnova:** | Pravilnik o školskoj shemi voća i povrća te mlijeka i mliječnih proizvoda (NN 69/18). |



|  |  |
| --- | --- |
| **PROGRAM:** | **Kapitalno ulaganje u školstvo - minimalni financijski standard 5.970,00 €** |
| **Opći cilj:** | Održavanje standarda u osnovnom školstvu u sukladu s minimalnim pedagoškim standardima - Povećanje i održavanje imovine (zamjena dotrajale nefunkcionalne opreme novom, u iznosu od 5.970,00 € kn iz Proračuna Grada Dubrovnika , a koja će se povući sukladno s DEC funkcijama iz Državnog proračuna. (Postrojenje i oprema te opremanje školske knjižnice.) |
| **Posebni cilj:** | Poboljšanje uvjeta rada u postojećim objektima Osnovne škole Marina Getaldića, poboljšanje opremljenosti učionica i kabineta opremom.  |
| **Zakonska osnova:** | Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10., 105/10., 90/11., 05/12., 16/12., 86/12., 126/12., 94/13. i 152/14., 07/17., 64/20) Poziv za predlaganje programa i projekata javnih potreba u predškolskom odgoju, osnovnom, srednjem i visokom školstvu Grada Dubrovnika za 2021. godinu, Klasa: 602-01/18-01/38, Urbroj: 2117/01-01-18-03 . |

|  |  |  |
| --- | --- | --- |
| **Aktivnost:** | **A18055002 - Ostali projekti u osnovnom školstvu**  | **2.060,00 €** |
| **Opis:** | Unutar ovog projekta planirana su sredstva vlastitih prihoda, koje škola ostvari od iznajmljivanja dvorane. Sredtva se troše sukladno odluci o trošenju vlastitih prihoda.  |

|  |  |  |
| --- | --- | --- |
| **AKTIVNOST:**  | **Nabava školskih udžbenika** |  **19.000, 00€** |
| **Opis:** | MZO financira nabavu udžbenika od 1. do 8. razreda. |
| **Zakonska osnova:** | Odluka o financiranju obveznih udžbenika za učenike srednjih škola u Republici Hrvatskoj za školsku godinu 2022/2023 sredstvima iz Državnog proračuna RH, a na temelju čl. 14. st.2. Zakona o udžbenicima i drugim obrazovnim materijalima za osnovnu i srednju školu (NN 116/18) – Vlada Rebublike Hrvatske. |
| **Poseban cilj:** | Pomoć pri realizaciji obveznog osnovnog obrazovanja u RH, implementacija sustava „Škola za život“ i sustava „E-škola“. |

Predsjednica Školskog odbora

 Snježana Viteškić